Ingrid Eide

Ingrid Eide (født 1933) er en norsk politiker (Ap) og sosiolog. Hun var sentral i grunnleggelsen av Institutt for fredsforskning (PRIO) i 1959. Hun arbeidet i flere år ved instituttet, og var av avgjørende betydning for PRIOs kontakt med fredsbevegelsen og kvinnebevegelsen. Senere var hun i mange år amanuensis i sosiologi ved Universitetet i Oslo.

Eide har vært vararepresentant til Stortinget for Arbeiderpartiet fra Oslo (1977–85), hvor hun møtte for Knut Frydenlund og Sissel Rønbeck. Fra 2007 sitter hun i Oslo bystyre for Arbeiderpartiet. Eide har også en omfattende internasjonal yrkeserfaring, blant annet fra UNESCO og som direktør i UNDP, FNs program for kvinner og utvikling. Hun var også sentral i Internasjonal kvinneliga for fred og frihet i Norge, sammen med Johanne Reutz Gjermoe.

I 1960 tok hun magistergrad i sosiologi ved Universitetet i Oslo og i 1973-76 var hun statssekretær i Kirke- og undervisningsdepartementet.

Eide har vært gift med Johan Galtung og Sverre Lodgaard. Eide er mor til juristen Andreas Galtung.

Referanser

Eksterne lenker 
 
 
Intervju med Ingrid Eide i anledning PRIOs 60-årsjubileum

Norske sosiologer
Norske fredsforskere
Stortingsrepresentanter for Oslo
Personer tilknyttet Institutt for fredsforskning (PRIO)